《久不得家书 其一》
清代·汤鹏

鲜鲜踯躅花，得得栗留声。膝前四儿女，竞作嬉春行。

焉知我心深，忧愁不可名。瘦妻拭几席，罗列酒与蔬。

有酒我不饮，有疏我不茹。达旦我不寝，绕屋百匝趋。

我自离父母，悲欢同谁道。岁月日已深，衣裳日已槁。

骨奇行路难，诗富黄金少。至哉我父母，黄金非所祷。

作者简介：（1801—1844）清湖南益阳人，字海秋。道光三年进士，授礼部主事，官至御史。勇于言事，以劾工部尚书宗室载铨，被黜。鸦片战争时，犹条上洋务三十事。在京师有狂名，所作诗文亦豪放如其人。有《浮丘子》、《海秋诗文集》，内容多涉军国利病大事。